Dartford
<s>Dartford  je grad od 98,600 stanovnika na jugoistoku Engleske u Grofoviji Kent.</s>

<s>On je administrativni centar Borougha Dartford.</s>

<s>Geografske karakteristike</s>

<s>Dartford leži duž rijeke Darent, nedaleko od njena ušća u Temzu, udaljen 25 km istočno od centra Londona.</s>

<s>Nastao još za rimskih vremena, Dartford je staro trgovište s bogatom industrijskom tradicijom.</s><s>Danas je poznat po velikom trgovačkom centru Bluewater podignutom 1999.</s>

<s>Historija</s>

<s>Novovjeki Dartford je izrastao između 1000. - 1500. na mjestu nekadašnje kraljevske rezidencije.</s><s>Krajem tog perioda bio je prosperitetni srednjovjekovni grad od oko 1.000 stanovnika.</s>

<s>Njegovom prosperitetu doprinjeo je i velik broj hodočasnika koji su prolazili kroz njega na putu do svetišta u Rochesteru i Canterburyu.</s>

<s>Henry VIII odabrao je Dartford, u kom je između 1541. i 1544. podigao ladanjski dvorac.</s><s>U njemu se 1545. održao sastanak tajnog kraljevskog vijeća, između 1553. i 1557. nakon razvoda braka u njemu je živjela Ana Klevska.</s>

<s>Industrijski razvoj Dartforda počeo je 1862. kad je podignuta tvornica papira, nakon tog razvila se i mašinogradnja.</s>

<s>Znamenitosti</s>

<s>Pored ladanjskog dvorca Henrya VIII, značajna je i crkva sv. Trojstva, čiji je najstariji dio - donji dio zvonika podignut između 1050. i 1080.</s>

<s>U nedalekom Swanscombu su 1935., 1936. i 1955. pronađena 3 fragmenta ljudske lubanje stare 400.000 godina, uz brojne komade kamenog oruđa.</s>

<s>Članovi Rolling Stonesa Mick Jagger i Keith Richards upoznali su se ranih 60-ih u Dartfordu, jer su obojica tu išla u školu, Jagger u nižu gimnaziju a Richards u tehničku školu.</s>

<s>Jagger je finacirao razvoj svoje bivše škole u Umjetnički centar, kojim se mogu koristiti članovi lokalne zajednice.</s>

<s>Pobratimski gradovi</s>

<s>Hanau, Njemačka
 Gravelines, Francuska
 Namyangju, Južna Koreja</s>

<s>Izvori</s>

<s>Vanjske veze</s>

<s>Dartford & Tenterden</s>

<s>Gradovi u Engleskoj
Kent</s>

